open-index/open-wikipedia-markdown huggingface dataset:
Henk Overbeek

**Hendrik Willem «Henk» Overbeek** (født 13. oktober 1949) er en nederlandsk statsviter som siden 1999 har vært  professor ved Vrije Universiteit Amsterdam. Han regnes som en av grunnleggerne av Amsterdamskolen innen internasjonale relasjoner.

Overbeek har særlig fokusert på arbeidsliv og sosiale rettigheter i globaliseringens tidsalder, særlig på europeisk nivå. Gjennom sitt arbeid kritiserer han den nyliberalistiske ideologien for å påføre en disiplin som svekker arbeidernes rettigheter.

## Referanser


## Eksterne lenker
*
Otto Holman

**Otto Holman** (født 1956) er en nederlandsk statsviter som arbeider ved Universiteit van Amsterdam. 

Han regnes blant medlemmene av Amsterdamskolen innen internasjonale relasjoner. Han har i sitt arbeid særlig lagt vekt på de transnasjonale aspektene ved europeisk integrasjon og er også godt kjent med spansk politikk. 

## Utgivelser
I 1996 skrev han *Integrating Southern Europe* om Spanias inntreden i EU, og i løpet av 2006 vil *Integrating Central Europe*, der han tar for seg EUs utvidelse østover og de politisk-økonomiske konsekvensene denne har.
*Holman, O. (2001). The Enlargement of the European Union towards Central and Eastern Europe: the role of supranational and transnational actors. In *Social forces in the making of the new Europe* (pp. 161-184). Palgrave Macmillan, London.
* Holman, O. (2004). Asymmetrical regulation and multidimensional governance in the European Union. *Review of International Political Economy*, 11(4), 714-735.
* Holman, O. (1992). Introduction: Transnational class strategy and the new Europe. *International Journal of Political Economy*, 22(1), 3-22.

## Referanser
Døgnvill (Sandra Lyng)

:*Se også: [[Døgnvillfestivalen]]*
***Døgnvill*** er debutalbumet til sangeren Sandra Lyng Haugen, kjent fra TV-programmet *[[Idol (TV-program)|Idol]]*. CD-utgivelsen kom ut i 2005 og fikk dårlig kritikk, både Aftenposten og Dagbladet ga platen terningkast to. Platen solgte imidlertid svært godt og kom på 3.-plass på VG-lista etter hennes andre singel, «I morgen», som er en nyinnspilling av låten fra musikalen «Annie» som kom på 2.-plass.

## Sporliste
#«I morgen» (med Whimsical og Kleen Cut) 
#«Alt jeg vil ha» 
#«Lykken er» 
#«Døgnvill» 
#«Ingenting» 
#«Kan du føle det?» 
#«Skilles» 
#«Rykter» 
#«Sommerminner» 
#«Savner deg» 
#«Vuggesang»

## Eksterne lenker

* ''Sandras døgnflue'', anmeldelse av Sigrid Hvidsten 14. juni 2005 i Dagbladet, terningkast 2
* ''Sandra Lyng Haugen: «Døgnvill»'', anmeldelse av Stein Østbø 14. juni 2005 i VG, terningkast 3
Brad Daugherty

**Brad Daugherty** (født 5. juli 1951 Missouri, USA) er en profesjonell amerikansk pokerspiller. Han var den første spilleren som ble tildelt $ 1 000 000 som vinner av WSOP.

Han har også forfattet flere pokerbøker bla. med Tom McEvoy. I den senere tid har han sluttet å reise for å spille poker, og holder seg kun til de store som blir spilt i Las Vegas hvor han bor.

## Referanser


## Eksterne lenker
*
Mansour Matloubi

**Mansour Matloubi** er en profesjonell walisisk pokerspiller. Han ble den første ikke-amerikaner som vant WSOP. I den senere tid har han ikke spilt i USA da han foretrekke å spille i Europa.

Per 2005 har han spilt inn $ 1,2 millioner på turneringsspill.

## Referanser


## Eksterne lenker
*
Idiotene

***Idiotene*** (originaltittel: *Idioterne*) er en dansk dramakomedie fra 1998 regissert og skrevet av Lars von Trier. Filmen regnes som en dogmefilm.

Filmen vakte stor oppsikt pga. av de eksplisitte seksuelle skildringene, spesielt en mye omtalt gruppesex-scene.

*Idiotene* er tatt opp i den danske Kulturkanonen, noe von Trier selv ikke viste synderlig begeistring for.

## Handling
Karen er en kvinne i 40-årene som under et restaurantbesøk, treffer to psykisk utviklingshemmede og deres hjelpepleier. Hun blir tilfeldigvis kjent med dem, og blir med dit de bor. Der oppdager hun at pleieren ikke er en hjelpepleier og at de funksjonshemmede ikke er funksjonshemmede. De er alle tre med i en liten gruppe mennesker som har som hobby å leke tilbakestående. Karen blir sint, men etterhvert fascinert av denne «leken».

## Rolleliste

## Referanser


## Eksterne lenker
*
Barnet FC

**Barnet Football Club** er en engelsk fotballklubb som fra 2025–26-sesongen spiller i League Two. Klubben ble stiftet i 1888, og kvalifiserte seg for The Football League for første gang i 1991. I det 21. århundret har klubben stort sett rykket opp og ned mellom EFL League Two og National League, henholdsvis fjerde og femte nivå i det engelske ligasystemet. «The Bees», som er kallenavnet til Barnet, spiller hjemmekampene sine på The Hive Stadium i Edgware.

En rekke Barnet-spillere har gått videre til spill i Premier League. Blant annet Marlon King, Linvoy Primus, Jason Puncheon, Maik Taylor og Yannick Bolasie.

## Historie
### Begynnelsen
I 1888 ble Barnet Football Club stiftet. Etter 14 år ble klubben oppløst i 1902, og de lokale rivalene Avenue FC tok over både navnet og hjemmebanen til klubben. Etter en sammenslåing med arbeiderlaget Barnet Alston i 1912 begynte laget å spille med drakter i de fargene man kjenner i dag.

Etter første verdenskrig gikk klubben tilbake til navnet Barnet FC. I 1930/31 og 1931/32 vant klubben den lokale amatørligaen Athenian League.

### Etter andre verdenskrig
Barnet deltok kun i regions-cuper under andre verdenskrig før serien startet igjen i 1945/46. Klubben vant Athenian League på ny i 1946/47 og i 1947/48. Sesongen 1946/47 ble toppet med en cuptittel i FA Amateur Cup etter en 3-2 seier mot Bishop Auckland FC på Stamford Bridge. Barnet nådde en ny finale i cupen i 1948/49, men tapte mot Leytonstone FC.

Det neste tiåret var magert med tanke på trofeer før ligatittelen ble vunnet i 1958/59-sesongen. I 1963/64 og 1964/65 ble klubben på ny ligamester. I 1964/65 nådde Barnet også tredje runde i FA-cupen.

### Profesjonell status
Etter gode resultater i Fa-cupen i 1964/65 bestemte klubbledelsen seg for å gjøre klubben semiprofesjonell. Den første sesongen endte med ligagull i Southern League Division One.

## Siste sesonger

## Meritter

## Klubbrekorder
* Største ligaseier (The Football League): 7-0 mot Blackpool den 11. november 2000.
* Største ligatap (The Football League): 1-9 mot Peterborough United den 5. september 1998.
* Tilskuerrekord: 11 026 mot Wycombe Wanderers 4. runde FA Amateur Cup 1951/52.
* Flest ligakamper (The Football League): 263, Paul Wilson (1991–2000).
* Flest ligamål (The Football League): 47, Sean Devine (1995–1999).

## Managere
* John Still (2018)
* Darren Currie (2018–)

## Referanser


## Litteratur
* Rollin, Glenda & Rollin, Jack (2007): *[[Sky Sports Football Yearbook]] 2007-2008*. Headline Book Publishing, London. ISBN 978-0-7553-1664-9

## Eksterne lenker
* 
*  Klubbside fra BBC 
*  Nettsted til supporterne av Barnet 
*  Nettsted dedikert til Barnets fans utenfor England  
*  Offisielt nettsted for Barnet Fan Club of Norway
Melding om rikets tilstand

**Melding om rikets tilstand** (egentlig «*Melding fra Kongen til Stortinget om Norges rikes tilstand og styring i tiden etter siste melding*») er den meldingen som blir fremført utdrag av ved Stortingets åpning hver høst.

Meldingen fremføres av et medlem av regjeringen, vanligvis den sist tiltrådte statsråden, etter at kongen har lest opp trontalen. Meldingen er en gjennomgang av regjeringens politikk det siste året, og omtale av viktige forslag og hva som er oppnådd. Siden 1932 har denne talen blitt skrevet og lest opp på nynorsk. I 2025 var det landbruksminister Nils Kristen Sandtrøen som leste beretningen.

## Se også
*Norges offentlige utredninger

## Referanser


## Eksterne lenker
*
Marco Albarello

**Marco Albarello** (født 1960) er en italiensk tidligere langrennsløper.

Han tilhørte verdenseliten på slutten av 1980-årene og begynnelsen av 1990-årene. I VM 1987 ble han mester på 15&nbsp;km, og i OL 1994 på Lillehammer var han med på det italienske laget som overraskende vant gullmedaljene foran de norske forhåndsfavorittene.

## Resultater i verdenscupen i langrenn

### Individuelle seire

### Sammenlagtplasseringer

## Referanser


## Eksterne lenker
* 
* 
*
Ole Grepp

**Ole Grepp** (1914–1976) var en norsk skuespiller, instruktør og oversetter som var tilknyttet Den Nationale Scene (DNS) størsteparten av sin karriere. 

## Bakgrunn
Ole Grepp var sønn av formann i Arbeiderpartiet Kyrre Grepp, og journalisten og kvinnesakskvinnen Rachel Grepp. Blant hans søsken var Asle Grepp, som ble skutt av tyskerne under krigen, og journalisten Gerda Grepp.

Da Fridtjof Nansen døde i mai 1930, ble Ole Grepp utnevnt av rektor til å lese et Bjørnstjerne Bjørnson-dikt høyt i skolegården, der lærere og elever stod med blottede hoder. Samme år ble den 16 år gamle Odd Eidem kjent med Grepp etter en tale Grepp holdt i DUF (gymnasforeningen «De Unges Forbund» på Frogner). «Han besnakket oss med bergensk ironi, mørk som en spanjol.» De to guttene gikk hjem til Grepp i trehuset i Majorstuveien. Grepp viste Eidem fotografier fra Sovjetunionen og spilte en plate med *[[Tolvskillingsoperaen]]*.

Både Grepp og Eidem talte fra DUFs talerstol merket *Sub Pondere Cresco* (latin for «Under Åket Vokser Jeg»), men deres veier skiltes etter hvert fordi Grepp var Moskva-tro kommunist og Eidem sosialdemokrat. Likevel var Grepp besluttet på å utdanne seg til skuespiller på Max Reinhardts teaterskole i Berlin.

## Karriere
Grepp hadde skuespillerutdannelse fra Berlin og  Moskva bak seg da han debuterte på Nationaltheatret våren 1934, i rollen som Richard i *Skjønne ungdom*. Han fikk flere store oppgaver, som Maurice i *[[Nederlaget]]* og sønnen Rolf i *Professor Mamlocks utvei*, men forlot teatret i 1938. Han var etter det i hovedsak tilknyttet Den Nationale Scene, men var også i perioder tilknyttet Riksteatret og Trøndelag Teater. Foruten å spille selv, var han i mange år oversetter for Radioteatret. Leo Tolstojs *Anna Karenina*, sendt i Radioteatret i 1971, var ett av stykkene som Grepp hadde oversatt. 

Blant hans mest betydelige roller var Bratt i *[[Over Ævne I|Over ævne]]* ved DNS i 1943, og Maurice og Rigald i *Nederlaget* av Nordahl Grieg, henholdsvis på Nationaltheatret i 1937 og på DNS i 1950 og 1971 (siste gang i egen regi). Som regissør er han blant annet kjent for flere komedier av Holberg, samt *[[Kirsebærhaven]]* av Tsjekhov.

Hans eneste filmrolle var i *[[Sangen om Rondane]]* (1934).

## Referanser


## Eksterne lenker
*
Tønnes Birknes

**Tønnes Birknes** (født 26. januar 1871 i Stavanger, død 27. august 1956 i Oslo) var en norsk komponist. I 1919 var han daglig leder i Filharmonisk Selskaps Orkester.

Ved Nationaltheatret arrangerte han musikken til *Kjerringa med staven* i 1933.

## Filmografi (musikk)
* 1934 – *[[Sangen om Rondane]]* (komponert musikken)
* 1927 – *[[Fjeldeventyret]]* (musikkarrangement)

## Referanser


## Eksterne lenker
*
Trontalen (Norge)

**Trontalen** (også kjent som *Hans Majestet Kongens tale til det (nr). Storting ved dets åpning*) er trontalen som leses av Norges konge ved den høytidelige åpningen av Stortinget hver høst. I tilfeller da kongen har vært forhindret, har trontalen blitt lest av kronprinsregenten. I forbindelse med trontalen er stortingspresidentens plass erstattet av en gullforgylt stol, tronstolen, forbeholdt regenten. Under talen er alle stortingsrepresentanter, statsrådene og representanter for Høyesterett tilstede. Kronprins Haakon fremførte trontalen første gang i 2020. 

Det følger av Norges Grunnlov § 74 at kongen «*(...) underretter det om Rigets Tilstand og de Gjenstande, hvorpaa han især ønsker at henlede Storthingets Opmerksomhet.*» Trontalen gir uttrykk for hovedlinjene i regjeringens arbeidsprogram og politikk for det kommende året.

Etter at kongen har avlevert trontalen er skikken at statsråden med minst fartstid leser opp meldingen om rikets tilstand.

## Trontaledebatten
Etter trontalen avholdes trontaledebatten i Stortinget. Her debatteres innholdet i trontalen, det vil si regjeringens politikk, særlig dens hovedprioriteringer og politiske profil. Trontaledebatten kalles også «opposisjonens debatt».

## Referanser


## Eksterne lenker
* regjeringen.no: Trontaler – med oversikt over trontaler fra 1996 til i dag
Gianfrancesco Poggio Bracciolini

**Gianfrancesco** (eller Giovanni Francesco) **Poggio Bracciolini** (født 11. februar 1380 i Terranuova nær Arezzo, død 30. oktober 1459 i Firenze) var en av den [italienske renessanses viktigste humanister.

## Liv og virke
### Bakgrunn
Poggio Bracciolini ble født i Terranuova som på grunn av ham har offisielt byttet navn til Terranuova Bracciolini. Han studerte i Firenze fikk den beste utdannelse: han leste latin for Johannes av Ravenna og gresk for Manuel Chrysoloras. Coluccio Salutati og Niccolò Niccoli var hans venner.

### Karriere
Han studerte i Firenze og dro i 1402 til Roma, der pave Bonifatius IX utnevnte ham til en av sine apostoliske sekretærer, en stilling han beholdt under de påfølgende paver Innocens VII (død 1406), Gregor XII (fratrådt 1415), Alexander V (motpave, død 1410) og Johannes XXIII (motpave, avsatt 1417). Sistnevntes fratreden og Konsilet i Konstanz' lengde (5. november 1414 til 22. april 1418) gav ham tid til å besøke mange av Tysklands og Frankrikes biblioteker og klostre for å lete etter klassiske tekster hvis eksistens var kjent for de tidlige humanister, men som ikke var å finne i Italia. Han fant på den måte en rekke lenge «tapte» tekster fra Cicero, Quintilian, Vegetius, Marcus Manilius, Ammianus Marcellinus, Vitruvius, Statius og Petronius, og spesialiserte seg på forfatternes skrivestil for slik å sette sammen verkene og tilordne dem rett forfatter. 

Han giftet seg i 1435 med den blott attenårige Vaggia Buondelmonte.

Også i det påfølgende arbeidet han for den romerske kurie under blant annet pave Nikolas V. Hans firebinds verk *De fortunae varietate urbis Romae* fra 1448 kan betraktes som et tidlig bidrag til det som skulle bli fagdisiplinen kristen arkeologi. 

I 1452 trakk han seg tilbake og bosatte seg i Firenze. Men fra juni 1453 var Poggio leder for det florentinske kanselli under mediciene, og var republikkens historiograf. Han døde i 1459 og ble gravlagt i Basilica di Santa Croce di Firenze. Ikke mindre enn nitten barn rundt om i Europa etterlot han seg.

Som så mange andre av sin samtids humanister skrev også Poggio utelukkende på latin, slik at de greske tekster han befattet seg med ble oversatt av ham til dette språk. Hans korrespondanse er interessant, detaljrik, underholdende og full av innsikt og av morsomme karakteristikker av fiender og kolleger. Hans tid i Firenze mot slutten av livet er derimot av liten interesse.

## Referanser


## Eksterne lenker
*
Jon Elling Buen Garnås

**Jon Elling Buen Garnås** (født 30. desember 1977, død 25. april 2012) var en norsk folkemusiker, kjent som en av landets fremste munnharpe-spillere.

Han oppdaget munnharpe i 2001.
Han vant gullharpen under Landskappleiken, og ble kåret til «Årets folkemusiker på harpeinstrument» i 2002. Han spilte også i «Munnharpetrio» med Anders Røine og Ole Bjørn Skoe.  Under Setesdalkappleiken 2005 vant han *kubbestolen* som beste utøver i eldre folkemusikkinstrument.  Garnås representerte Spelemannslaget Bøheringen da han i 2008 vant
norgesmesterskapet i munnharpe for seniorer (Landskappleiken).

Buen Garnås var sønn av Agnes Buen Garnås og nevø av felespillerne Knut Buen og Hauk Buen, samt bror til kvederen Ingvill Marit Buen Garnås og felespilleren Per Anders Buen Garnås. Han omkom i en trafikkulykke på Geiteryggen 25. april 2012.

## Utgivelser
* *På slurva* med Knut Buen (Nyrenning, 2005)
## Referanser
Kaskode

En **kaskode** er en spesiell kopling brukt i elektroniske forsterkertrinn for å oppnå høy øvre grensefrekvens. Koplingen bruker *to* aktive komponenter, som transistorer eller radiorør.

I et vanlig felles-emitter-koplet forsterkertrinn reduseres øvre grensefrekvens først og fremst på grunn av kapasiteten som ligger mellom kollektor og base. Denne kapasiteten er en uunngåelig parasitt og finnes hovedsakelig i transistorens krystallstruktur. Den er i øverste illustrasjon tegnet som en egen komponent Cp for Q2. Denne kapasiteten hindrer forsterkertrinnets arbeid i det den kopler det fasevendte utgangssignalet mot inngangssignalet. Når basen drives *opp* vil kollektoren drives kraftig *ned*, så mye kraftigere som forsterkningen tilsier. Kapasiteten hindrer derved basen i å gå opp, og virkningen er kraftigere jo høyere trinnets spenningsforsterkning er.

Amerikaneren John M. Miller beskrev denne effekten for trioden i 1919. Kapasiteten kalles etter ham millerkapasiteten, og virkningen for millereffekten.

Kaskodekoplingen innfører en videre aktiv komponent av samme polaritet (N eller P) i kollektorkretsen. Denne er koplet som et felles-basetrinn (felles gitter for rør, felles gate for FET'er). Koplingen holder kollektoren på en fast spenning, noe som er essensielt her. Derved koples signalet *ikke* lengre tilbake til basis. Kollektor*strømmen* (signal og DC) er den samme som før og den går inn i den nye transistorens emitter og kommer ut av dennes kollektor hvor den jobber mot kollektormotstanden som før.

Kalles kapasiteten Cp kan det vises at kollektormotstanden ser en kapasitet G*Cp + 1 i et vanlig felles-emittertrinn, der G er spenningsforsterkningen. I kaskoden er det ikke signalspenning på kollektor. Basen ser i 1. transistor en Cp mot 'jord', altså den fastliggende kollektor. I 2. transistor er basen eksternt avkoplet til jord og dens kollektor ser kun 1*Cp, uansett G sin verdi. 2. transistor isolerer altså inn- og utgangene fra hverandre, og signalet blir gitt fra 1. til 2. transistor som strøm, ikke som spenning.

Forsterkningen i en kaskode faller topolet av mot høye frekvenser, noe som skyldes de to uavhengige Cp'ene.

Grensefrekvensen som følge av Cp blir
*\ fg = {1 \over (2 \pi \cdot R4 \cdot Cp)} 
uavhengig av spenningsforsterkningen G, hvor den for det enklere trinnet var G lavere.

Et kaskodetrinn er langt mere linjært enn et felles-emittertrinn, siden spenningen er konstant på Q2's kollektor og strømforsterkningen er 1 i Q1, uavhengig av dens kollektorspenning.

Illustrasjonen øverst viser et DC spenningseksempel. Siden Q2 kollektor ligger fast kan den gjerne ligge lavt; den gis av basespenningen til Q1. Kollektorspenningen til Q1 er lagt slik at trinnet vil klippe symmetrisk. R6 skal være kildeimpedansen og ikke en diskret komponent. For svært lave kildeimpedanser opptrer forøvrig ikke problemet som kaskoden løser. Da har kilden strømreserver nok til at Cp ikke reduserer styring av basen.

Ordet kaskode ble først brukt i en artikkel av F.V. Hunt and R.W. Hickman i 1939, antakelig som en sammensetning av kaskade og triode.
Nuno Gomes

**Nuno Gomes** (født **Nuno Miguel Soares Pereira Ribeiro**; 1976) er en portugisisk tidligere fotballspiller. Han var spiss på Blackburn Rovers FC og . Han har tidligere vært lagkaptein på landslaget.

## Landslaget
Nuno Gomes debuterte for  i 1996, bare 19 år gammel. Han slo gjennom for fullt fire år senere, under EM 2000, da han skåret i Portugals åpningskamp. Han skåret fire mål i turneringen, der Portugal kom til semifinalen, men fikk syv måneders utestengelse etter at han han dyttet dommeren etter semifinaletapet mot . 

Han skåret sju mål på seks kamper i kvalifiseringen til VM 2002, men fikk ikke spilletid fra start i selve turneringen. I EM 2004 spilte han hver kamp, og sendte Portugal videre til kvartfinalen med vinnermålet mot . I VM 2006 fikk han lite spilletid. Han skåret et trøstemål i bronsefinalen mot , som til slutt endte 3-1. Han spilte en viktig rolle i kvalifiseringen til EM 2008, og ledet laget til kvartfinale i sluttspillet. Med sin scoring mot Tyskland er han den fjerde spilleren noensinne som har scoret i tre europamesterskap på rad.

## Klubbfotball
Nuno Gomes debuterte for klubben Boavista FC sesongen 1994/95. Etter tre sesonger i klubben (med 60 ligamål på 101 kamper) gikk han til italienske AC Fiorentina for 17 millioner euro. Han vant den italienske cupen det første året, før klubbens økonomiske problemer fremskyndet Gomes' retur til Benfica i 2002. Nuno Gomes var mye skadeplaget de neste tre årene, men kom sterkt tilbake i 2005/2006-sesongen med femten ligamål. Nuno Gomes har siden blitt mistet plassen i førsteelveren, etter at Javier Saviola ble hentet til klubben i 2009.

## Referanser


## Eksterne lenker
* 
*
Viklebjørn

**Viklebjørn** også kalt **honningbjørn**, **snohalebjørn** eller **poto** (*Potos flavus*) er en art i halvbjørnfamilien. Navnet honningbjørn brukes imidlertid også om malayabjørn (en virkelig bjørn), og poto må ikke forveksles med pottoer, en gruppe halvaper. Det lokale navnet på viklebjørn er **kinkaju**, og den har vært solgt under handelsnavnet **dvergbjørn** i kjæledyrhandelen, på tross av at den ikke er en virkelig bjørn.

## Beskrivelse
Viklebjørnen er på størrelse med en rødrev og veier fra 1,5 til 3,5 kilo. Kroppen er lang og kraftig og halen er like lang som kroppen. Hele dyret kan bli opptil 115 cm. Fargen er lys brun med mørke hårtupper. Beina er kraftige og som hos mange halvbjørner er tærne svært fleksible og kraftige og kan gripe rundt greiner. Hodet er kort og kraftig med runde ører. Halen er muskuløs og fleksibel, og kan brukes til å gripe rundt greiner. Tungen er opptil 20 cm lang og fleksibel.

## Økologi

Viklebjørnene er rene nattdyr. De lever alene og tilbringer mesteparten av sitt liv i trær. På tross av at de tilhører rovdyrene, består dietten for det meste av bær, blader, skudd, bark og frukt. De bruker den lange tungen til å slikke i seg nektar, og er viktige pollinatorer for flere arter trær. Viklebjørner tar en del små dyr, hovedsakelig frosker og virvelløse dyr og vil plyndre fuglereir for unger og egg.

Forplantning foregår året rundt, hunnene kommer i løpetid hver tredje måned. Drektighetstiden er 112 til 118 dager, og de får en unge av gangen, skjønt tvillinger forekommer. Ungene har sølvgrå pels og er hjelpeløse de første ukene. Ungene forlater moren etter 3-5 måneder. Hunnene blir kjønnsmodne ved 18 måneders alder, hannene når de er 30 måneder. Viklebjørner lever lenge. I fangenskap er levealder på 24 år registrert.

## Underarter
Det finnes stor variasjon mellom viklebjørnene i utbredelsesområdet, og det regnes med flere underarter, som i all hovedsak skiller seg fra hverandre i farge:

* *Potus flavus arborensis* – Costa Rica
* *Potos flavus aztecus* – Veracruz, Mexico
* *Potos flavus boothi* – nordre Chiapas, Mexico
* *Potos flavus campechensis* – Yucatán, Mexico, Nicaragua
* *Potos flavus chapadensis* – Mato Grosso, Brasil
* *Potus flavus chiriquensis* – Panama, Belize, Costa Rica
* *Potos flavus dugesii* – sørlige Oaxaca, sørlige Chiapas, Mexico
* *Potos flavus flavus* – Guyana, Amazonas, Brazil, Venezuela
* *Potos flavus guerrerensis* – sørøstre Guerrero, sørvestre Oaxaca
* *Potos flavus isthmicus* – rundt Panamakanalen
* *Potus flavus megalotus* – Ecuador, Colombia, Panama
* *Potos flavus meridensis* – Venezuela
* *Potos flavus modestus* – sørvestre Ecuador, nordvestre Peru
* *Potos flavus nocturna* – tvilsom underart

## Trusler mot arten
Viklebjørner blir av og til tatt av kattedyr og store slanger, og blir jaktet på for pelsens skyld. Viklebjørner blir utmerkede husdyr, og mange fanges for salg. Arten er rene nattdyr og blir sjeldent sett og finnes først og fremst i tett skog, og regnes ikke som truet. Den største trusselen mot arten på sikt er rydding av jungelen som er deres naturlige leveområder.
## Referanser


## Eksterne lenker
*
Carl Otto Løvenskiold (1953)

**Carl Otto Løvenskiold** (født 18. oktober 1953) er en norsk godseier og skogeier. Han er konsernsjef og eneeier av Løvenskiold–Vækerø som igjen eier byggevarekjeden Maxbo og bedriften Bærums Verk. Han er Norges største private skogeier med totalt 430&nbsp;000 dekar utmark, og 3&nbsp;500 dekar dyrket mark. Løvenskiold eier nesten hele Nordmarka og det store Sørkedalsgodset.

Carl Otto Løvenskiold har vært president i Handels- og Servicenæringens Hovedorganisasjon. Løvenskiold har graden Master of Business Administration fra INSEAD i Frankrike.

Carl Otto Løvenskiold tilhører Løvenskiold-slekten på farssiden og Andvord-slekten på morssiden, og er oppkalt etter tidligere statsminister Carl Otto Løvenskiold. Moren Ingegjerd Stuart (født Andvord) ble overhoffmesterinne i 1985.

## Se også
* Løvenskiold
* Bærums Verk
* Vækerø gård
* Nordmarka

## Referanser
Jesper Strömblad

**Jesper Strömblad** (født 1972) er svensk gitarist. Han var tidligere gitarist i det gothenburg death metal-bandet In Flames (1990–2010). Han var frem til den 12 feb. 2010 det eneste gjenværende medlem fra originalbesetningen. Strömblad var hovedlåtskriveren i bandet sammen med gitarist Björn Gelotte og vokalist Anders Fridén. Han er nåværende rytmegitarist i den svenske supergruppa The Halo Effect som består utelukkende av tidligere medlemmer av In Flames.

Strömblad har mange Gibson Explorer som f.eks Voodoo modellen som er blant hans mest brukte, han har også brukt forskjellige ESP Explorer gitarer. Han sier at Fender Stratocaster er den beste gitaren han har spilt på.

Strömblad er også kjent for å være en aktiv World of Warcraft-spiller.

## I nyere tid
Fra og med 12. februar valgte Jesper Strömblad offisielt å forlate bandet In Flames for godt. Han uttalte seg om at det var det beste for han, og hans vei for å bekjempe "sine demoner". Bandet støttet avgjørelsen hans. De fortalte at de mistet en stor gitarspiller og musiker, men for å beholde en kjær venn er det den beste beslutningen.

Strömblads siste ord som bandmedlem; "I’m far from done with music, metal, or whatever my direction is taking me, so be sure to hear from me in the future."

## Referanser


## Kilder
* https://web.archive.org/web/20080108071444/http://www.inflames.com/main.html

## Eksterne lenker
* 
* 
*
Fjeldeventyret

***Fjeldeventyret*** er en norsk stumfilm fra 1927 regissert av Leif Sinding. Den bygger på Waldemar Thranes syngespill med samme navn fra 1824

## Handling
Mons Østmoe ønsker å gjøre karriere slik at han kan gifte seg med lensmannens datter (Marie) og bli bygdas nye lensmann. Ved en feiltakelse arresterer han tre studenter i den tro at de er noen ettersøkte røvere. De tre studentene overgir seg i håp om at rettssaken kan bli en liten komedie. Det viser seg at en av de arresterte, Albek, er Maries hemmelige forlovede, og for å unngå skandale lar lensmannen Albek få gifte seg med datteren. Mons må dermed ta til takke med lensmannens søsterdatter, men hun blir likestilt med datteren slik at lensmannsjobben likevel forblir i familien – om Mons likevel skulle bli lensmann.

## Rolleliste
* Ulf Selmer –  Østmoe, lensmannen 
* Henny Geermann –  Marie Østmoe, lensmannens datter 
* Anna-Brita Ryding –  Ragnhild, lensmannens niese 
* Josef Sjøgren –  Mons Østmoe, under-lensmann 
* Haakon Hjelde –  Wilhelm, student 
* Per Kvist –  Ole Finberg, student 
* Henry Gleditsch –  Hansen, student 
* Ellen Sinding –  Aagot, fjellpike 
* David Knudsen –  Sorenskriveren 
* Sæbjørn Buttedahl –  Jon 
* Arthur Barking –  Ole Sørbraaten 
* Jakob Amundsen –  Mads

## Referanser


## Eksterne lenker
*
Björn Gelotte

**Björn Gelotte** (født 27. august 1975 i Göteborg) er rytme- og sologitarist i *melodic death metal*-bandet In Flames. Han er hovedlåtskriver i bandet sammen med vokalist Anders Fridén.

## Referanser


## Eksterne lenker
* 
* 
*
Berit Mørdre

**Berit Mørdre** (født 16. april 1940 i Nes i Akershus, død 23. august 2016) var en norsk langrennsløper. Hun het **Berit Mørdre Lammedal** i noen år fra 1969. Hun representerte Romerikslaget, og dominerte norsk kvinnelangrenn store deler av 1960- og 1970-årene.

Hun deltok i to vinter-OL og vant gull, sølv og bronse. Sammen med Inger Aufles og Babben Enger Damon vant hun 3 &times; 5&nbsp;km stafett i OL i Grenoble, Norges første OL-gull i kvinnelangrenn. I tillegg til VM-sølv på stafett i 1966, den første kvinnelige VM-medaljen i langrenn, tok hun 19 NM-titler, 13 individuelle og seks i stafett. Etter langrennskarrieren jobbet hun i Oslo-politiet, blant annet ved Grønland og Økern politistasjon og på Politiskolen.

Hun ble tildelt Porsgrunds Porselænsfabriks Ærespris i 1966, og mottok Holmenkollmedaljen i 1971 (sammen med Marjatta Kajosmaa og Reidar Hjermstad).

## Meritter
* VM 1966 &ndash; sølv på 3 x 5&nbsp;km stafett
* OL 1968 &ndash; gull på 3 x 5&nbsp;km stafett, sølv på 10&nbsp;km
* OL 1972 &ndash; bronse på 3 x 5&nbsp;km stafett
* Hun vant American Birkebeiner i 1977.

## Medaljer i norske mesterskap

## Referanser


## Eksterne lenker
*
Richard Neely

:*Denne siden er om krimforfatteren Richard Neely, ikke advokaten og dommeren  [[Richard Neely (advokat)|Richard Neely]] som har utgitt sakprosa og polemikk.*

**Richard Neely** (død  17. oktober 1999, 83 år gammel) var en amerikansk krimforfatter og reklamemann. 

To av bøkene hans ble nominert til Mystery Writers of Americas Edgar-pris: *The Simith Conspircy* (1972) og *A Madness of the Heart* (1976). Tre filmer er basert på hans romaner, to franske samt thrilleren *[[Shattered]]* (1991) etter *The Plastic Nightmare* (1969), gjenutgitt som *Shattered* ved flmens premiere i 1991.

## Bibliografi
**Death to My Beloved* (1969)
**The Plastic Nightmare* (1969) (også utgitt som *Shattered*)
**While Love Lay Sleeping* (1969)
**The Walter Syndrome* (1970)
**The Damned Innocents* (1971) (også utgitt som *Dirty Hands*)
**The Japanese Mistress* (1972)
**The Sexton Woman* (1972)
**The Smith Conspiracy* (1972)
**The Ridgway Women* (1975)
**A Madness at the Heart* (1976)
**Lies* (1978)
**No Certain Life* (1978)
**The Obligation* (1979)
**An Accidental Woman* (1981)
**Shadows from the Past* (1983)

### Oversettelser til norsk

## Priser og utmerkelser
*The Martin Beck Award 1973, for *Min vän Walter* (*The Walter Syndrome*) 

## Referanser


## Eksterne lenker
* 
*  Krimforfatteren Ed Gorman om Richard Neely
Leddbetennelse (dyresykdom)

**Leddbetennelse** også kjent som fotasjuke eller fotfarang er en infeksjonssykdom hos lam.

## Forekomst
Hos lam utover våren og forsommeren. Særlig hvis lammene er ute i fuktig og kaldt vær om våren og må ligge på våt mark.

## Symptom
Feber tidlig i sykdomsforløpet, med nedsatt matlyst og dårlig allmenntilstand. I denne fasen kan lammet krepere eller den kan gå over uten å bli oppdaget. Kroniske symptomer vil variere med type infeksjon. Vanligst er stive bevegelser, varme ømme og svulne ledd, halting og dårlig allmenntilstand. Byller i ledd med gråkvitt og gulgrønt puss eller byller i indre organ kan forekomme.

## Årsak
Bakterier som koli, streptokokker, stafylokokker og rødsyke-bakterier. Å skille mellom bakteriene utfra symptom er vanskelig. Infeksjonen kan skje via navle-stump, etter kastrasjon, sår og rifter og sannsynligvis også flått-bitt. Flåtten kan vere en medvirkende faktor ved at flått-bårne infeksjoner svekker motstandskraften til lammet.

## Behandling
Antibiotika og sulfa kan hjelpe om sykdommen oppdages tidlig. Ved kroniske symptomer som har gitt skadde og forkrøplede ledd er det liten sjanse for bedring. Spesielt i store saueflokker kan slike lam lide mye. Søyen går gjerne fra lammet og det kan angripes av insekter og andre sykdommer. Avliving er her å anbefale.

## Forebygging
* Unngå beite med mye flått.
* Bruk middel mot flått. Eventuelt serum.
* Ha god hygiene og utfør tiltak mot andre sykdommer som kan svekke lammene.

## Litteratur
* Arne Maurtvedt (redaktør), Saueboka, 1989 Landbruksforlaget. ISBN 82-529-1219-2
Toventunnelen

**Toventunnelen** er en veitunnel på fylkesvei 78 i mellom Leirfjord og Vefsn kommuner i Nordland. Tunnelen ble åpnet 22. november 2014. Den går gjennom Tovenfjellet, mellom Leirosen i Leirfjorden og Brattli i Drevjadalen. Tunnelen har en lengde på  meter og har ett felt i hver retning. Det er den lengste veitunnelen i Nord-Norge. Den erstatter en smal, svingete og rasfarlig veistrekning, med blant annet Korsnestunnelen som  nå er stengt.

Fotgjengere og syklister har ikke lov til å benytte Toventunnelen, men kan ta buss gjennom tunnelen; det er busstopp ved begge tunnelmunningene. Alternative veiruter er fylkesvei 17 og ferjesambandet Levang–Nesna. Den gamle veien er stengt for all trafikk, og lysene i Korsnestunnelen er slukket. Deler av strekningen anses som å være rasfarlig, og der skjer all ferdsel på eget ansvar.

## Historikk
Prosjektet med tilhørende tilførselsveier ble vedtatt i Stortinget 10. desember 2009 med byggestart tidlig i 2010. Forberedende arbeider ble igangsatt fra Leirfjord-sida 4. januar 2010. Gjennomslag var 8. februar 2012. Prosjektet ble ferdig i november 2014.

## Finansiering
Prosjektet blir delfinansiert med bompenger. Finansieringen fordeler seg slik:

* Statlige midler: 13 millioner kroner
* Fylkeskommunale midler: 906 millioner kroner
* Tilskudd ferjedrift: 105 millioner kroner
* RDA-midler: 40 millioner kroner
* Bompenger: 475 millioner kroner

Maksimal innkrevingstid settes til 20 år ved Toventunnelen dersom bompengeselskapet oppfyller sine økonomiske forpliktelser. Fylkestinget forutsetter takstene kan økes, og bompengeperioden kan utvides med inntil 5 år, dersom bompengeselskapet ikke oppfyller sine økonomiske forpliktelser.

## Se også
*Veitunneler i Norge
*Liste over verdens lengste veitunneler

## Referanser


## Eksterne lenker
* Statens vegvesen [veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@425887,7323887,9/vegobjekt:575745202:58b02c:67)
* Fv. 78 Toventunnelen, prosjektside hos Statens vegvesen
11. etappe i Tour de France 2006

## [[Tarbes]] – [[Val d'Aran]]
***Etappe:** 11.
***Dato:** 13. juli 
***Lengde:**  206,5 km
***Norske resultater:**
:163. Thor Hushovd

## Sprint og klatrepasseringer
### 1. sprint (i [[Arcizac-Ez-Angles]])
Etter 17,5 km

### 2. sprint (i [[Bagnères-de-Luchon]])
Etter 74,5 km

### 1. klatring ([[Col du Tourmalet]])
Etter 75 km, kategori HC

### 2. klatring ([[Col d'Aspin]])
Etter 105 km, kategori 1

### 3. klatring ([[Col de Peyresourde]])
Etter 136 km, kategori 1

### 4. klatring (Col du Portillon)
Etter 161 km, kategori 1

### 5. klatring (Puerto de Beret)
Etter 204,5 km, kategori 1

## Resultater

## Eksterne lenker
* Etappebeskrivelse og recap på cyclingnews.com
A. Gresvig

**A. Gresvig**, Oslo, ble grunnlagt i 1901 av Aksel Gresvig. Firmaet produserte fra starten sykler og sykkeldeler, og utviklet virksomheten med vintersportsutstyr. Aksel Gresvig var i 1899 som norgesmester på sykkel bestyrer av Humbers utsalg i Christiania. I 1901 åpnet han egen butikk, og etablerte eget sykkelmerke: A.G.C (Aksel Gresvig, Christiania). I 1908 presenterte han Diamant, som raskt ble anerkjent. Aksel Gresvigs valgspråk var fra starten: «Kvalitet først!», og han viste seg å ha et stort forretningstalent. Sykkelfabrikken i Christiania ekspanderte, og Diamant ble tidlig et kjent sykkelmerke i Norge. Øglænd var nærmeste konkurrent, men også en god kollega. Det utstrakte samarbeidet fabrikkene imellom er i dag lite kjent.

Aksel Gresvigs sportskonsern lever videre i G-sport-kjeden, men er solgt ut av familien.

Pr. 1943 produserte bedriften 12&nbsp;000 sykler årlig, og hadde 161 ansatte. 

## Litteratur
* *Norske sykkelfabrikanter og grossisters forening : NSGF : 10. juni 1918-10. juni 1943*. Redaksjon: Jonas B. Øglænd m.fl. Sandnes, 1943.
* 

## Eksterne lenker
* sykkelmagasinet.no  Frank Karlsen: 100 år med Diamant
Ljore

En **ljore** er en åpning i taket på en bygning for å slippe røyk ut fra ildstedet og lys inn (Norrønt *ljôri*, dansk *lyre*). Etymologisk er ordet antagelig beslektet med *lys*, norrønt *ljôs*. Bygninger med ljore ble også kalt årestuer eller røykstuer, fordi røyken fra ildstedet ble sluppet ut i rommet – pipe eller skorstein manglet. Røykstuer kunne ha åre eller røykovn som ildsted.

## Historie

Før det var vanlig med vinduer i bolighus, var det alltid en ljore over ildstedet i oppholdsrommet. Åpningen lå gjerne tett inntil mønet og i midten av rommet. Åpningen var firkantet og på størrelse som et lite vindu. Ljoren var åpen om sommeren og i godt vær, og alltid mens det ble fyrt på åren eller i røykovnen. Ellers var den dekket av en skjå, en firkantet treramme som passet til åpningen. Rammen var trukket med en gjennomsiktig hinne laget av skinnet fra en kumave, senere med glass. Denne innretningen kunne lukkes eller åpnes ved hjelp av en «skjåstang». I gamle dager skal det ha vært slik at en frier som kom til gården burde holde hånden på skjåstangen når han frembrakte sitt ærend.

Ljoren var en nødvendighet i husene helt fra de eldste former for boliger (telt, gamme, stue) oppsto og til ildsted med lukket røykløp ble innført på 1500- og 1600-tallet.
Eilert Sundt skriver i 1862:
:*«Ved Aaret 1750 var den bekjendte Dr. Erik Pontoppidan Biskop i Bergen, og han siger udtrykkelig, at Bygderne paa Vestsiden af Filefjeld eller i hele Bergens Stift udmærkede sig fremfor andre Egne i Landet med den gammeldags Simpelhed, at Bønderhusene vare uden Vinduer, saa det var sjelden endog hos en rig Bonde at finde en såkaldet Glas-Stue.»*
Da det ble vanlig med vinduer i husene, forsvant behovet for lysåpning i taket, og ljoren ble i første omgang mindre, og ofte en tett treluke. Da åren og røyovnen ble avløst av peis eller lukket jernovn, ble røyken ledet opp i en skorstein med røykpipe over tak, og dermed forsvant ljoren i taket.

Skogsarbeidere bodde tidligere i laftede skogshusvær med ljore, kalt *ljørkoier*. Slike koier ble forbudt til overnatting først i 1937.

I våre dager kalles åpningen i taket på en lavvo for ljore, og den har tilnærmet samme funksjon som i de gamle bolighusene.

## Referanser
I.H. Beck

**I.H. Beck A/S** i Skien ble grunnlagt i 1880 av grosserer Jakob Hansen Beck. Firmaet begynte med salg av importerte sykler i 1895, og startet egen sykkelfabrikk i 1908 med ca. 30 arbeidere. Fra 1895 hadde firmaet også agentur på tyske symaskiner fra Gritzner. Firmaets sykler ble også markedsført under navnet Gritzner. 

Ifølge telefonkatalogen for 1919https://web.archive.org/web/20070928220711/http://www.skienhistorielag.no/Arkivet/dokumenter/Telefonkatalog1919-Skien.htm drev firmaet på den tiden med manufaktur, sykler, symaskiner, skotøy og konfeksjon.

Pr. 1943 produserte bedriften 3&nbsp;000 sykler årlig. 

## Litteratur
* *Norske sykkelfabrikanter og grossisters forening : NSGF : 10. juni 1918-10. juni 1943*. Redaksjon: Jonas B. Øglænd m.fl. Sandnes, 1943.
Firmaet Ludvig Munthe

Firmaet **Ludvig Munthe**, Oslo, ble grunnlagt i 1898 av Ludvig Munthe. Firmaet produserte fra starten sykler og sykkeldeler, og nøt stor anseelse i sykkel- og sportskretser.

I 1918 ble Alfred A. Berge kompanjong, og han drev alene etter Munthes død i 1927. Firmaet opphørte i 1937. 

## Litteratur
* *Norske sykkelfabrikanter og grossisters forening : NSGF : 10. juni 1918-10. juni 1943*. Redaksjon: Jonas B. Øglænd m.fl. Sandnes, 1943.
Hans Erichsen

Firmaet **Hans Erichsen**, Oslo, ble grunnlagt i 1898 av grosserer Hans Erichsen, som døde i 1942. Firmaet produserte fra starten i sykler og sykkeldeler, og produserte etterhvert også lengdeløpsskøyten «*[[Oscar Mathisen]]s modell*.»

Pr 1943 solgte bedriften ca. 1500 sykler årlig, og hadde tolv ansatte. Firmaet ble videreført som «Hans Erichsen Eftf. Oscar Mathisen AS», som ble et AS i 1954.
## Referanser
Dæhlin & Co

Firmaet **Dæhlin & Co**, Oslo, ble grunnlagt i 1895 av Theodor Dæhlin, en tid senere trådte broen Peder Dæhlin inn i firmaet. Firmaet var fra begynnelsen agent for den engelske sykkelen *Coventry Cross*, senere for den amerikanske *Crescent*. 

Firmaet var blant de første som forsøkte å produsere egne sykkeldeler, uten suksess. 

Theodor Dæhlin gikk ut av firmaet i 1934, og da Peder Dæhlin døde i 1935, ble firmaet solgt til A. Gresvig.

## Litteratur
* *Norske sykkelfabrikanter og grossisters forening : NSGF : 10. juni 1918-10. juni 1943*. Redaksjon: Jonas B. Øglænd m.fl. Sandnes, 1943.
Skjå

**Skjå** (fra norrønt *skjá*  er et enkelt uthus, skjul eller skur, gjerne bygd med et reisverk kledd med enkel bordkledning (en bordskjå). Ordet har samme opphav som ordet «skur».

En skjå er også en gammel betegnelse på en firkantet ramme trukket med en gjennomsiktig hinne som var laget av skinnet fra en kumave. Rammen var på størrelse som et lite vindu. Denne innretningen ble tatt av og lagt over ljoren ved hjelp av en «skjåstang».

Begrepet er utledet fra norrøne *skjár* som har sammenheng med *å skinne*.

## Referanser
Kompersjon

**Kompersjon** (fra engelsk *compersion*) eller lykkemedfølelse er lykkefølelse som oppstår når en person opplever glede i sin kjærestes glede/ lykke/nytelse med et annet menneske. Det er en form for empati, gleden over at en elsket opplever noe godt i sitt liv. Dette er et emosjonelt fenomen, i tillegg kan seksuell lykkemedfølelse (medtenning) forekomme. Dette er erotisk opphisselse som oppstår ved at partneren opphisses. Fordi denne `tenningen` er spesifikt tilknyttet partneren, må den skilles fra voyeurisme, mer generell erotisk opphisselse som eventuelt oppstår ved å se en annen person, eller personer i seksuell aktivitet. 

Definisjonen på kompersjon blir ofte feilaktig omtalt som "det motsatte av sjalusi", med begrepet sjalusi eksplisitt brukt for å beskrive ens smerte i forhold til en elskers positive erfaringer med en annen. Men ulike
former for sjalusi, inkludert frykt for at et forhold skal gå i stykker, kan fremdeles eksistere sammen med følelsen av kompersjon. Dette paradokset antyder at kompersjon er mer komplisert enn bare å være det motsatte av sjalusi, og at det er mer trolig det er en egen  mental tilstand.

Å føle kompersjon (lykkemedfølelse) for første gang, er noen ganger beskrevet som skremmende og desorienterende fordi det løper i motsatt retning av den sjalusien de fleste kulturer forventer at man skal føle i slike situasjoner.

Uttrykket "Compersion" ble opprinnelig skapt av bofellesskapet Kerista som praktiserte flertrofasthet (polyfidelity), og er en av de grunnleggende verdier i polyamori. Begrepet *lykkemedfølelse* er foreslått brukt i stedet for kompersjon.

## Se også
* Polyamori
* Terminologi innen polyamori

## Eksterne lenker
* polyoz.net.au 
* The Polyamory Society's Compersion Index
* Xeromag's Poly Glossary
Skiens Cykkelfabrikk

Firmaet **Skiens Cykkelfabrikk** ble grunnlagt i 1927 av S. Erlandsson. Firmaet produserte fra starten sykler og sykkeldeler.  Firmaet ble grunnlagt i 1907. 

Per 1943 produserte bedriften 2500 sykler årlig, og hadde 15 ansatte. 

Skiens Cykkelfabrik ble i 2017 startet opp igjen av brødrene Bård og Aleksander Farstad. Firmaet designer, produserer og selger sykler i samme lokale som fra 1926 til 1961; Kverndalsgata 8, 3717 Skien. 

## Referanser


## Litteratur
* *Norske sykkelfabrikanter og grossisters forening : NSGF : 10. juni 1918-10. juni 1943*. Redaksjon: Jonas B. Øglænd m.fl. Sandnes, 1943.
Asiatiske flagg

Dette er en liste over nasjonalflagg i Asia

## Sentral-Asia

Fil:Flag of Kazakhstan.svg|Kasakhstans flagg
Fil:Flag of Kyrgyzstan.svg|Kirgisistans flagg
Fil:Flag of Tajikistan.svg|Tadsjikistans flagg
Fil:Flag of Turkmenistan.svg|Turkmenistans flagg
Fil:Flag of Uzbekistan.svg|Usbekistans flagg


## Øst-Asia


Fil:Flag of Japan.svg|Japans flagg
Fil:Flag of the People's Republic of China.svg|Folkerepublikken Kinas flagg
Fil:Flag of the Republic of China.svg|Republikken Kinas flagg
Fil:Flag of Mongolia.svg|Mongolias flagg
Fil:Flag of North Korea.svg|Nord-Koreas flagg
Fil:Flag of South Korea.svg|Sør-Koreas flagg


## Øst-Europa

Fil:Flag of Russia.svg|Russlands flagg


## Sørøst-Asia

Fil:Flag of Brunei.svg|Bruneis flagg
Fil:Flag of the Philippines.svg|Filippinenes flagg
Fil:Flag of Indonesia.svg|Indonesias flagg
Fil:Flag of Cambodia.svg|Kambodsjas flagg
Fil:Flag of Laos.svg|Laos' flagg
Fil:Flag of Malaysia.svg|Malaysias flagg
Fil:Flag of Myanmar.svg|Myanmars flagg
Fil:Flag of Singapore.svg|Singapores flagg
Fil:Flag of Thailand.svg|Thailands flagg
Fil:Flag of Vietnam.svg|Vietnams flagg
Fil:Flag of East Timor.svg|Øst-Timors flagg


## Sør-Asia

Fil:Flag of Afghanistan.svg|Afghanistans flagg
Fil:Flag of Bangladesh.svg|Bangladeshs flagg
Fil:Flag of Bhutan.svg|Bhutans flagg
Fil:Flag of India.svg|Indias flagg
Fil:Flag of Iran.svg|Irans flagg
Fil:Flag of Maldives.svg|Maldivenes flagg
Fil:Flag of Nepal.svg|Nepals flagg
Fil:Flag of Pakistan.svg|Pakistans flagg
Fil:Flag of Sri Lanka.svg|Sri Lankas flagg


## Vest-Asia

Fil:Flag of Armenia.svg|Armenias flagg
Fil:Flag of Azerbaijan.svg|Aserbajdsjans flagg
Fil:Flag of Bahrain.svg|Bahrains flagg
Fil:Flag of the United Arab Emirates.svg|De forente arabiske emiraters flagg
Fil:Flag of Georgia.svg|Georgias flagg
Fil:Flag of Iraq.svg|Iraks flagg
Fil:Flag of Israel.svg|Israels flagg
Fil:Flag of Yemen.svg|Jemens flagg
Fil:Flag of Jordan.svg|Jordans flagg
Fil:Flag of Cyprus.svg|Kypros' flagg
Fil:Flag of Kuwait.svg|Kuwaits flagg
Fil:Flag of Lebanon.svg|Libanons flagg
Fil:Flag of Oman.svg|Omans flagg
Fil:Flag of Palestine.svg|Palestinas flagg
Fil:Flag of Qatar.svg|Qatars flagg
Fil:Flag of Saudi Arabia.svg|Saudi-Arabias flagg
Fil:Flag of the United Arab Republic.svg|Syrias flagg
Fil:Flag of Turkey.svg|Tyrkias flagg
Sønsterud Sykkelfabrikk

Firmaet **L.G. Sønsterud** ble grunnlagt på Kongsberg i 1900 av Lars Gislesen Sønsterud. I 1912 flyttet firmaet til Oslo, men fortsatte i fem år med rammefabrikasjon i verkstedet på Kongsberg. Firmaet produserte fra starten sykler og sykkeldeler, og utviklet virksomheten med sykkeltilhengere.

Pr 1943 produserte bedriften 3000 sykler årlig, og hadde 30 ansatte. 

Firmaet er i dag videreført som *Sønsterud AS Sport Sykkelfabrikk* på Manglerud i Oslo

## Litteratur
* *Norske sykkelfabrikanter og grossisters forening : NSGF : 10. juni 1918-10. juni 1943*. Redaksjon: Jonas B. Øglænd m.fl. Sandnes, 1943.
Carnoidea

* Australimyzidae
* bilusfluer
* canacider Canacidae
* Carnidae
* Cryptochetidae
* detritusfluer Milichiidae
* Inbiomyiidae
* stråfluer
* Tethinidae

**Carnoidea** er en gruppe (overfamilie) av fluer som omfatter én artsrik familie, stråfluer, og omtrent åtte artsfattige familier (det er litt uklart hvilke som bør omfattes av denne overfamilien). 
I Norge finnes familiene stråfluer, detritusfluer Milichiidae, bilusfluer, Carnidae, Tethinidae og kanskje canacider Canacidae. Ellers omfatter gruppen familiene Australimyzidae (New Zealand), Inbiomyiidae (Sør- og Mellom-Amerika) og Cryptochetidae (varme strøk i den gamle verden). 
Alle medlemmene i denne gruppen er små fluer, bare noen få blir 5&nbsp;mm lange.

Økologisk inntar fluene i denne gruppen mange ulike roller. Familien Cryptochetidae er parasitter på skjoldlus, og bilusfluene lever i bikuber, men synes å gjøre liten skade der. Tethinidae og canacider Canacidae lever på havstrender. Stråfluene har mange arter som utvikler seg på gressarter, og noen kan gjøre skade, særlig fritflue *Oscinella frit*.

For noen av familiene er leveviset lite kjent, og Inbiomyiidae ble beskrevet så sent som i 2006.

## Systematisk inndeling

* Ordenen tovinger, Diptera
** Fluer, Brachycera
*** Underordenen høyere fluer, Cyclorrhapha
**** Gruppen Schizophora
***** Overfamilien **Carnoidea**
****** Familien detritusfluer Milichiidae. Ti arter i Norge. 
****** Familien Australimyzidae. Ikke i Norge.
****** Familien Inbiomyiidae. Nettopp beskrevet fra Mellom-Amerika.
****** Familien kadaverfluer. Omtrent fem arter i Norge. 
****** Familien bilusfluer (Braulidae). Bare én art i Norge. 
****** Familien stråfluer (Chloropidae). Omtrent 90 arter i Norge. 
****** Familien Cryptochetidae. Ikke i Norge.
****** Familien sanddynefluer. Bare to arter i Norge. 
****** Familien canacider Canacidae. Kanskje én art i Norge.

## Eksterne lenker
*